[{"text_idx": "#000003", "text": "Mae plant a\u2019u lles wrth wraidd ein diben fel ysgol, a hon yw ein blaenoriaeth fwyaf. Heb les cadarnhaol, mae ein staff yn gwybod nad yw ein plant yn barod i ymgysylltu a\u0302 dysgu ac na fydd ein staff ar eu gorau ar gyfer y dysgwyr."}, {"text_idx": "#000004", "text": "Mae ein cynnig dysgu proffesiynol wedi canolbwyntio\u2019n strategol ar ein hymagwedd ysgol gyfan at les, ond mae sawl agwedd i hyn. Rydym wedi ystyried nodweddion canlynol ein dysgwyr:"}, {"text_idx": "#000006", "text": "Yn dilyn y pandemig, rydym yn gwybod bod angen mabwysiadu ymagwedd ysgol gyfan at les i sicrhau bod yr ysgol yn iach yn emosiynol ac yn feddyliol; mae hyn yn helpu plant i ffynnu, dysgu a llwyddo trwy ddarparu cyfleoedd i\u2019r plant a\u2019r oedolion o\u2019u cwmpas ddatblygu cryfderau a sgiliau ymdopi sy\u2019n sail i gadernid."}, {"text_idx": "#000007", "text": "Mae ein dull gweithredu wedi\u2019i ymwreiddio yn niwylliant ac ethos yr ysgol erbyn hyn, ac mae\u2019n cael effaith sylweddol ar iechyd a lles dysgwyr gan ei fod yn dylanwadu ar eu hymdeimlad o berthyn a gwerth. Mae ein plant a\u2019n staff yn disgwyl i\u2019r ysgol fod yn lle diogel sy\u2019n eu gwerthfawrogi\u2019n gyfartal a\u2019u parchu, ac mae gennym ymagwedd holistaidd at gefnogi lles da, sy\u2019n cael ei ystyried yn fater i bawb."}, {"text_idx": "#000009", "text": "Hefyd, rydym wedi neilltuo amser i ddatblygu ein gweithgareddau corfforol a datblygu dealltwriaeth ein staff o lythrennedd corfforol, gan nodi pwysigrwydd bod yn gorfforol egni\u0308ol i ddatblygu lles corfforol a meddyliol staff a disgyblion."}, {"text_idx": "#000011", "text": "90% o\u2019r staff yn dweud eu bod yn teimlo bod rheolwyr llinell yn gwerthfawrogi eu lles i raddau mwy.\n72% o\u2019r staff yn teimlo eu bod yn gallu rheoli eu lles eu hunain yn effeithiol y rhan fwyaf o\u2019r amser.\n84% o\u2019r staff wedi datblygu strategaethau amrywiol i gefnogi eu lles eu hunain \u2013 cynnydd o 30%.\nY rhan fwyaf o\u2019r staff yn dweud eu bod yn teimlo eu bod yn cael eu gwerthfawrogi a\u2019u bod yn rhan o gymuned yr ysgol (Hydref 2021).\nPawb o\u2019r staff yn dweud bod mwy o blant yn barod i ddysgu ac ymgysylltu\u2019n gadarnhaol a\u0302 phrofiadau dysgu.\nMae bron pob un o\u2019r Cynorthwywyr Cymorth Dysgu wedi dweud eu bod yn teimlo\u2019n fwy hyderus yn eu gallu i gefnogi lles dysgwyr."}]